ועדת החוקה, חוק ומשפט, כנסת 15, פרוטוקול מספר 541, 2002-11-11 15:00

מיכאל איתן: אני פותח את ישיבת ועדת החוקה, חוק ומשפט.

מיכאל איתן: אנחנו מצביעים עכשיו על הצעת חוק החברות הממשלתיות (תיקון – הגדרת זיקה אישית או פוליטית), התשס"א-2001.

ענת מאור: אני מבקשת התייעצות סיעתית.

מיכאל איתן: אין שום התייעצות סיעתית.

ענת מאור: אין דבר כזה - אין התייעצות.

מיכאל איתן: ההצבעה נקבעה, יכולת להתייעץ כמה זמן שאת רוצה, אני לא מבין.

ענת מאור: אדוני היושב-ראש, יש נוהל.

מיכאל איתן: דורית ואג, אני מבקש שתקראי את השמות.

דורית ואג: (קוראת בשמות חברי הוועדה) מיכאל איתן - בעד קולט אביטל - נגד טלב אלסאנע -

טלב אלסאנע: אני נגד החוק המושחת הזה.

דורית ואג: (קוראת בשמות חברי הוועדה) טלב אלסאנע - נגד משה ארנס, במקומו אלי כהן - בעד זאב בוים - בעד יעל דיין - נגד נסים זאב - בעד דוד טל, במקומו אמנון כהן - בעד

יוסף לפיד: מושחתים.

נסים זאב: רק אתה לא מושחת, כולם מושחתים פה.

יוסף לפיד: זה חוק מושחת.

אברהם הירשזון: סליחה, אדוני, מה זה חוק מושחת?

נסים זאב: כל מה שלא מתאים לו, זה מושחת.

מיכאל איתן: אנחנו באמצע הצבעה.

נסים זאב: למה אתה נותן לו לקרוא לנו מושחתים?

דורית ואג: (קוראת בשמות חברי הכנסת) שאול יהלום - אינו נוכח אליעזר כהן - בעד יוסי כץ, במקומו צלי רשף - נגד יוסף לפיד - נגד ענת מאור - נגד מרינה סולודקין - אינה נוכחת אופיר פינס-פז -

אופיר פינס-פז: נגד הליכודניקים המושחתים.

קריאות: - - -

נסים זאב: מי ייסד את השחיתות במדינה הזאת?

נסים זאב: זו מנת חלקכם, תתביישו לכם, אל תטיפו מוסר לאחרים.

אופיר פינס-פז: אנחנו לא מושחתים.

מיכאל איתן: התוצאות הן- - -

דורית ואג: לא גמרנו להצביע.

מיכאל איתן: אני יודע, אבל כך הם ישתקו.

אופיר פינס-פז: פחדנים.

מיכאל איתן: חבר הכנסת אופיר פינס, אני מוחה על כך.

מיכאל איתן: תן לנו להשלים את ההצבעה.

מיכאל איתן: דורית ואג, בבקשה.

דורית ואג: (קוראת בשמות חברי הוועדה) דליה רבין-פילוסוף, במקומה אפי אושעיה - נגד אברהם רביץ - אינו נוכח נחמה רונן - אינה נוכחת יובל שטייניץ - בעד

טלב אלסאנע: אדוני היושב-ראש, האם זה מקרי שכל הליכוד בעד?

אופיר פינס-פז: הם מפחדים.

מיכאל איתן: דורית ואג, תקראי שוב את שמות אלה שלא היו נוכחים.

מיכאל איתן: שאול יהלום - איננו אליעזר כהן - בעד מרינה סולודקין - אינה נוכחת אברהם רביץ - אינו נוכח נחמה רונן - אינה נוכחת

יוסף לפיד: זה החוק הכי מושחת של הכנסת.

טלב אלסאנע: אם החוק הזה יעבור,זה חרפה לכנסת.

נסים זאב: לפיד ממונה על טוהר המידות.

יוסף לפיד: בדיוק כך.

מיכאל איתן: רבותי, התוצאה היא כדלקמן: נגד שמונה, בעד שבעה.

מיכאל איתן: נעדרו ארבעה.

ענת מאור: בראבו.

ענת מאור: (מחיאות כפיים באולם הוועדה).

אברהם הירשזון: אני מבקש רביזיה, אדוני.

מיכאל איתן: תהיה רביזיה.

ענת מאור: אמרת שאין התייעצות סיעתית, מה פתאום יש רביזיה?

מיכאל איתן: בשעה 15:30 תתקיים רביזיה.

מיכאל איתן: (הישיבה נפסקה בשעה 15:15) (הישיבה נפתחה בשעה 15:30)

מיכאל איתן: אני מבקש להתחיל בהצבעה.

מיכאל איתן: מי בעד רביזיה ומי נגד רביזיה.

דורית ואג: (קוראת בשמות חברי הוועדה) מיכאל איתן - בעד קולט אביטל - נגד טלב אלסאנע - נגד משה ארנס - אינו נוכח זאב בוים - אינו נוכח יעל דיין - נגד נסים זאב - אינו נוכח דוד טל - אינו נוכח שאול יהלום - אינו נוכח אליעזר כהן - בעד יוסי כץ, במקומו צלי רשף - נגד יוסף לפיד - נגד ענת מאור - נגד מרינה סולודקין - אינה נוכחת אופיר פינס-פז - נגד דליה רבין-פילוסוף, במקומה אפי אושעיה – נגד אברהם רביץ -

אברהם רביץ: אני בעד הירשזון.

יוסף לפיד: אתה לא בעד.

דורית ואג: (קוראת בשמות חברי הוועדה) נחמה רונן - בעד יובל שטייניץ - אינו נוכח

מיכאל איתן: דורית ואג, תקראי שוב בשמות חברי הכנסת שלא היו נוכחים.

יוסף לפיד: למה מהתחלה?

מיכאל איתן: גם בסיבוב הקודם קראתי עוד פעם.

יוסף לפיד: אני מתנגד לזה.

יוסף לפיד: זה לא יכול להיות.

יוסף לפיד: הוא במיעוט, אז הוא מושך את הזמן.

יוסף לפיד: נא להודיע על התוצאות.

מיכאל איתן: תקראי את השמות.

דורית ואג: (קוראת בשמות חברי הוועדה) משה ארנס - אינו נוכח.

יוסף לפיד: נא להודיע על התוצאות.

מיכאל איתן: אני קורא לך לסדר, אתה לא מנהל את הישיבה כאן.

יוסף לפיד: אתה מזייף את תוצאות הבחירות.

מיכאל איתן: אני קורא לך לסדר פעם שנייה.

מיכאל איתן: אני מבקש ממך.

קולט אביטל: אבל הוא צודק.

מיכאל איתן: גם בסיבוב הקודם קראתי פעם שנייה.

יוסף לפיד: כי היית במיעוט.

מיכאל איתן: תמשיכי הלאה.

דורית ואג: (קוראת בשמות חברי הוועדה) זאב בוים - בעד נסים זאב - בעד דוד טל, במקומו אמנון כהן - בעד שאול יהלום - אינו נוכח מרינה סולודקין - אינה נוכחת יובל שטייניץ - בעד

מיכאל איתן: התוצאה היא תיקו.

מיכאל איתן: הרביזיה לא התקבלה.

מיכאל איתן: (מחיאות כפיים באולם הוועדה).

מיכאל איתן: הצעת חוק מגורי רבנים במקום כהונתם, התשס"ג-2002, של חבר הכנסת נ' לנגנטל

מיכאל איתן: אנחנו עוברים לרביזיה על חוק הרבנים.

אופיר פינס-פז: אי-אפשר.

אופיר פינס-פז: מציעי הרביזיה, המפד"ל, לא הגיעו.

מיכאל איתן: האם זה החוק?

סיגל קוגוט: בדרך כלל לא מצביעים כשמבקשי הרביזיה לא נמצאים.

מיכאל איתן: רבותי, אני מודיע בזאת על העברת חוק הרבנים, כפי שהתקבל בוועדה, בהיעדר הצבעה על הרביזיה, כי מציע הרביזיה איננו.

אמנון כהן: מה פתאום?

מיכאל איתן: אתה מציע את הרביזיה?

אופיר פינס-פז: הוא לא היה פה.

אפי אושעיה: המפד"ל הציעו את הרביזיה.

נסים זאב: סיעת ש"ס ביקשה.

אפי אושעיה: שאול יהלום מהמפד"ל ביקש.

נסים זאב: אני בעד לבטל את החוק הזה.

אפי אושעיה: מצוין.

אפי אושעיה: גמרנו, אין רביזיה.

נסים זאב: אין לי בעיה.

נסים זאב: מי צריך את החוק הזה?

נסים זאב: אני נגד החוק.

נסים זאב: כל החוק הוא טעות מיסודו.

נסים זאב: אדוני היושב-ראש, אני רוצה להודיע שלא מקיימים דיון בנושא הזה, רק אחרי הבחירות.

מיכאל איתן: חברי סיעת ש"ס, אתם יכולים להגיש הסתייגות ולהביא את זה למליאה, וההסתייגות היא כמו הצבעה נגד החוק.

מיכאל איתן: נסים זאב, מאחר שלחוק הזה יש שני חלקים, מחלק אתה לא מסתייג, אז יש לך תנאי לוקסוס.

מיכאל איתן: אתה יכול להגיש הסתייגות על החלק שעליו אתה לא מסכים, ואם ההסתייגות שלך לא תיכנס, אתה יכול בקריאה שלישית להצביע נגד החוק כולו.

אמנון כהן: אנחנו רוצים לעשות את זה כאן.

מיכאל איתן: פה היתה כבר הצבעה.

אמנון כהן: מה עם הרביזיה?

מיכאל איתן: ביקש אותה שאול יהלום.

נסים זאב: נכון להצביע על הרביזיה.

מיכאל איתן: במליאה יצביעו על זה.

מיכאל איתן: ממילא גם אין לך רוב פה.

מיכאל איתן: בכל מקרה, ההתמודדות היא במליאה, גם אם היית מנצח פה עכשיו, הם היו מביאים הסתייגות והיתה בכל מקרה התמודדות במליאה.

מיכאל איתן: זה לא משנה.

מיכאל איתן: נגיד שהיית עושה עכשיו רביזיה, מנצח ברביזיה, היית מעלה את ההסתייגות, מנצח בהסתייגות, אז היא היתה הקובעת.

מיכאל איתן: איפה מחליטים?

מיכאל איתן: במליאה.

נסים זאב: אני בעד לקבור את החוק הזה כמה שיותר עמוק.

אמנון כהן: ההסתייגות שאני מבקש היא ביטול החוק.

מיכאל איתן: אי-אפשר.

סיגל קוגוט: אין הסתייגות על ביטול החוק.

מיכאל איתן: אתה יכול להצביע בקריאה שלישית נגד החוק.

מיכאל איתן: הישיבה נעולה.